<;i 
E lökéseket nem csak a szárazfölden érezték, hanem a vizen is; 
Popovics ur, az ó-moldovai távirdaállomás főnöke szerint az épen ott állo¬ 
másozó hajók tisztjeit oly érzés fogta el, mintha a fedélzetről le a hajó 
fenekére nehéz hordókat gurítottak volna. 
A földrengés iránya állandóan Ny-K-iuek mutatkozott; ez olyan 
adat, melyet Gartuer ur tudományosan t. i. egy inga segítségével álla¬ 
pított meg;ő ugyanis irodájának plafondjára egy 3 méter hosszúságú in¬ 
gát függesztett fel, melynek hegye egy alatta homorúan kiterített tinóm 
homokképezte felületen minden lökés alkalmával egy vonást csinált. 
Az időjárás felváltva derült, borult és esős volt; szeles idők alatt 
a földrengés alkalmával szélcsend állott be. (?) 
A mi a kárt illeti, itt is azt tapasztalták, hogy a solidabb épületek 
jobban lettek a földrengés által megviselve, mint a fa- vagy nádházak. 
Csak egyetlenegy háznál történt, hogy az egyik fala kidült, mig a leg¬ 
többnél csak repedések és kéményhullások fordultak elő. Az okozott kár 
hivatalos személyek által becsültetvén, kitűnt, hogy azon helységekben, hol 
a földrengés legerősebben lépett föl, Uj-Moldován 740, O-Moldován 340, 
Coroniniban 120, összesen tehát 1200 ház közül megsérült Uj-Moldován 
692, Ó-Moldován 340 és Coroniniban 120, összesen tehát 1082 ház. Az 
összeg, melyre a kár becsültetett, 12,100 írt, úgy hogy minden házra át¬ 
lagban valamivel több mint 10 frt esik. Uj-Moldován a Fiilöp- és Ris- 
tics-féle ház mint olyan lett felhozva, mely tetemesebben sérült volna 
meg; mindkettőnek javítására azonban elégnek mutatkozott 5 frt o. é. 
Forduljunk most Ny-ra, Baziásra. Tudósitóm Teubel Ferencz, 
dunagőzhajózási ügynök a következő lökéseket jegyezte fel : 
Okt. 10-én d. u. 4 óra 29 p. (pesti óra szerint). Ez volt a legerő¬ 
sebb; erős földalatti moraj kíséretében lépett fel; a falak megrepedeztek, 
a vakolat lehullott, az ablakok csörögtek és az órák megállották; a 
lökés után több hullámmozgás következett, melyek 2—3 m. p. tartottak; 
a lökés iránya DK. ENy-i volt. A hajókon szintén érezték a lökéseket. 
A hullámokat megfigyelni nem lehetett, minthogy akkor nagy szelek jártak. 
Okt. 10-én 7 órakor gyengébb moraj és lökés. 
Okt. 10-én 9 óra 15 p. este igen gyenge lökés moraj nélkül. 
Okt. 11-én 3 óra 35 perczkor reggel az elsőhez hasonló erős lö¬ 
kés, melyet hullámzatos rezgés és moraj előzött meg és egy perez után 
okt. 11-én 3 óra 36 p. reggel egy lökés olyan erővel, mint az el¬ 
múlt napon a 7 órai. 
A lakosok hajókra menekültek, de csakhamar visszatértek, midőn 
látták, hogy már erősebb lökések nem következnek. 
Okt. 11-én 8 óra 40 p. este gyenge földiugás, s ez után a legkö¬ 
zelebbi okt. 18-án 1 óra 40 p. reggel szintén csak gyenge volt. 
